Here is a page extracted from Wikipedia that may contain CSS, HTML, and a lot of unformatted text.

Title: Plantigrado
Content: Un plantigrado ye un animal que refirma o peso corporal sobre a planta d'os suyos pietz, en o tarso y metatarso, y as palmas d'as mans. O concepto se contraposa a dichitigrado, u animal que refirma o peso sobre os didos.

Buena mida d'os grupos de mamiferos más numerosos huei son dichitigrados, como os artiodactilos, perisodactilos, felidos, canidos, etc. y tamién todas as aus. A locomoción plantigrada ye mas freqüent entre as clases más basals de Vertebrata, como amfibios y reptils, pero tamién se troba entre diferents ordens relativament primitivas de mamiferos, como os soricomorfos. Atros grupos de mamiferos que son plantigrados por definición son os Primates y os Rodentia (radedors). Entre os Carnivora, i ha grupos evolutivos que s'ha tornau plantigrados de forma secundaria a partir d'antipasaus que caminaban sobre os didos, como os ursidos y os mustelidos.

Etimolochía 

A parola plantigrado se composa de dos etimos latinos: <planta, que significa la «planta» d'o piet, igual que en a luenga actual, y <gradare, «fer pasos», que dimana de <gradus, «paso». Por ixo, un plantigrado ye «o qui fa pasos con as plantas d'os pietz».

Se veiga tamién 

 Dichitigrado.
 Unguligrado.
 Sufixo -grado.

Locomoción
Anatomía animal